Gàrza

El Gàrza (o la Gàrza) l'è 'n fiöm a regìme de torènt de la pruvìncia de Brèsa.

El nas endèl cümü de Lemezàne, endèla zòna del Pas del Caàl, piö o méno a metà stràda 'ntra Lemezàne e Gnùzen e 'l percór la Al de Bertù e la Al del Gàrza, àrea de 'nterès stòrico che la ciàpa 'l nòm del chèsto fiöm. El streèrsa i teretóre dei cümü de Caì, Nàe e Boès e pò 'l ghe cór dré al percórs de la Stràda Statàl 237 del Càfer. La ghé gìra 'ntùren a le müre vènete de la cità de Brèsa e pó la va 'nvers San Pól (frasiù de Brèsa) e la tóca anche i cümü de Borsadól, Castinìdol e Ghét, endóche 'l se pèrt endèla zòna de la località Santa Lucia.

A l'altèsa de la cità de Brèsa, se destàca 'n óter ram, ciamàt Garzèta, che 'l ghe cór dré a la Stràda Pruvincial IX (Quinsanéza), el streèrsa la frasiù de le Fornàs e 'la frasiù dei Finìj Belàzi e 'l va a finì 'ndèla Mèla 'ndèl teretóre de Cavreà.

Categoria:Fium de la provincia de Bressa
Categoria:Val Trompia